Igaühel meist on ratsionaalne pool, kes teab üsna hästi, mida pikas perspektiivis vajame - mõistlikku toitumist, piisavat liikumist, kuludokumentide vormistamist õigel ajal - ning emotsionaalne pool, kes lihtsalt tahab mõnusaid asju nagu jäätist/õlut/friikartuleid, absurdse hinnaga tehnikavidinaid jne. Teatud aja jooksul suudame emotsionaalset poolt pikaajalise kasu (tervis, finantsstabiilsus) nimel alla suruda, kuid see kurnab meid. Pikaajaliselt ei toimi ükski muutus, mille püsimiseks peame pidevalt tahtejõudu - enesesundi - rakendama. Selle asemel peame leidma võimaluse ka oma emotsioonid enda kasuks tööle panna.